# Aalborg Zoo

### Fra Wikipedia, den frie encyklopædi

Indgangen til Aalborg Zoo
Skulpturen Det gode kup
Løve fra Aalborg Zoo

Aalborg Zoo er en af Danmarks førende dyreparker og ligger i centrum af Aalborg.

Aalborg Zoo besøges på årsbasis af op til 375.000 gæster, og parken rummer mere end 1.200 dyr, fordelt på ca. 138 forskellige arter og mere end 8 hektar.

Aalborg Zoo blev indviet i april 1935 og er i dag en af Danmarks betydende turistattraktioner. Gennem de senere årtier har Aalborg Zoo lagt stadigt mere vægt på bæredygtighed og naturbevarelse, og Aalborg Zoo spiller i dag en væsentlig rolle i flere internationale projekter om f.eks. dyrebeskyttelse og avl, formidling af viden, forskning og fokus på Fair Trade-produkter.

Aalborg Zoo deltager i det internationale avlssamarbejde til bevarelse af truede dyr. Aalborg Zoo blev som den første zoologiske have i verden miljøcertificeret og har naturbevarelse som overordnet formål. På adskillige fronter har Aalborg Zoo de senere år markeret sig med natur- og miljøbevarende projekter. Eksempelvis støtter Aalborg Zoo Payamino-indianernes kamp for at bevare 60.000 hektar truet regnskov i Ecuador.

Lige inden for indgangen ses skulpturen Det gode kup fra 1925, udført af C.J. Bonnesen. Skulpturen blev skænket til Aalborg Zoo af bryggeriet Urban.

## [redigér] Kilde

PDFnet

## [redigér] Eksterne henvisninger

- Aalborg Zoo's egen hjemmeside
- Liste over udvalgte zoologiske haver i Europa

| Wikimedia Commons har medier relateret til: Aalborg Zoo

Hentet fra "http://da.wikipedia.org../../../a/a/l/Aalborg_Zoo_56d0.html"

Kategorier: Dyrepark | Aalborg

##### Views

- Artikel
- Diskussion
- Nuværende version

##### Søg

##### Andre sprog

- Polski